Domstolens kendelse (Syvende Afdeling) af 31. oktober 2025 (anmodning om præjudiciel afgørelse fra Tribunal Administrativo e Fiscal do Funchal – Portugal) – Mission – Trading, Gestão e Serviços, Unipessoal, Lda (Zona Franca da Madeira) mod Autoridade Tributária e Assuntos Fiscais da Região Autónoma da Madeira
(Sag C-24/25 1, Mission – Trading)
(Præjudiciel forelæggelse – artikel 99 i Domstolens procesreglement – besvarelse, der klart kan udledes af retspraksis – statsstøtte – artikel 108 TEUF – Europa-Kommissionens afgørelse, der anordner tilbagesøgning af en ulovlig støtte – forordning (EU) 2015/1589 – artikel 16, stk. 3 – artikel 17, stk. 1 – national lovgivning, der fastsætter en forældelsesfrist, der er kortere end den i EU-retten fastsatte – effektivitetsprincippet)
Processprog: portugisisk
Den forelæggende ret
Tribunal Administrativo e Fiscal do Funchal
Parter i hovedsagen
Sagsøger: Mission – Trading, Gestão e Serviços, Unipessoal, Lda (Zona Franca da Madeira)
Sagsøgt: Autoridade Tributária e Assuntos Fiscais da Região Autónoma da Madeira
Konklusion
Artikel 16, stk. 3, i Rådets forordning (EU) 2015/1589 af 13. juli 2015 1 om fastlæggelse af regler for anvendelsen af artikel 108 [TEUF], for så vidt som denne bestemmelse vedrører effektivitetsprincippet,
skal fortolkes således, at
den er til hinder for anvendelsen af en national forældelsesfrist for tilbagesøgning af støtte, når denne frist er udløbet allerede inden vedtagelsen af Europa-Kommissionens afgørelse, der erklærede denne støtte ulovlig og anordnede tilbagesøgning.
____________
1 Dato for indlevering: 16.1.2025.
1 EUT L 248 af 24.9.2015, s. 9-29.